open-index/open-wikipedia-markdown huggingface dataset:
টোরি কেলি

**ভিক্টোরিয়া লরেন কেলি** (জন্ম ১৪ ডিসেম্বর ১৯৯২) একজন মার্কিন গায়িকা, সঙ্গীত-রচয়িতা, অভিনেত্রী এবং রেকর্ড প্রযোজক। কিশোর বয়সে ইউটিউবে ভিডিও পোস্ট এবং ২০১০ সালে *আমেরিকান আইডলের* সিজন ৯-এর সেমিফাইনালে পৌঁছানোর ফলে কেলি সর্বপ্রথম পরিচিতি পান। এরপর তিনি ২০১২ সালে তার স্ব-প্রযোজিত প্রথম ইপি *হ্যান্ড মেড সং বাই টোরি কেলি* প্রকাশ করেন।

২০১৩ সালে স্কুটার ব্রাউন তার ম্যানেজার হওয়ার পর তিনি ক্যাপিটল রেকর্ডসের সাথে চুক্তিবদ্ধ হন। এর স্বল্প সময় পর তার দ্বিতীয় ইপি *ফোরওয়ার্ড* (২০১৩) প্রকাশিত হয়। বড় কোন লেভেলের মাধ্যমে প্রকাশ হওয়া এটিই তার প্রথম ইপি। কেলির অভিষেক স্টুডিও অ্যালবাম *আনব্রেকেবল স্মাইল* (২০১৫) যুক্তরাষ্ট্রে *বিলবোর্ড* হট ২০০-তে দ্বিতীয় স্থানে জায়গা করে নেয়। এর প্রধান একক ছিল "নোবডি লাভস", যেটি তাকে প্রথমবারের মত *বিলবোর্ড* হট ১০০-তে স্থান করে দেয়।

টোরি কেলি ৫৮তম গ্র্যামি পুরস্কারে সেরা নতুন শিল্পী বিভাগে মনোনিত হন। তিনি অ্যানিমেশন চলচ্চিত্র *সিং*-এ মিনা চরিত্রে কন্ঠাভিনয় করেছেন। তার দ্বিতীয় স্টুডিও অ্যালবাম *হাইডিং প্লেইস* (২০১৮)*বিলবোর্ড* ২০০-এ ৩৫তম স্থান অর্জন করে এবং সেরা গস্পেল অ্যালবাম এবং সেরা গস্পেল পরিবেশনা/গান বিভাগে দুইটি গ্র্যামি পুরস্কার লাভ করে। ২০১৯ সালে কেলি তার তৃতীয় স্টুডিও অ্যালবাম *ইন্সপায়ার্ড বাই ট্রু ইভেন্টস* প্রকাশ করেন।

## ডিস্কোগ্রাফি

* *আনব্রেকেবল স্মাইল* (২০১৫)
* *হাইডিং প্লেইস* (২০১৮)
**ইন্সপায়ার্ড বাই ট্রু ইভেন্টস* (২০১৯)
**আ টোরি কেলি ক্রিস্টমাস* (২০২০)

## চলচ্চিত্র তালিকা
### চলচ্চিত্র

### টেলিভিশন

## পুরস্কার ও মনোনয়ন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:মার্কিন গায়িকা
বিষয়শ্রেণী:মার্কিন খ্রিস্টান
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:মার্কিন রেকর্ড প্রযোজক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:মার্কিন সমসাময়িক আরঅ্যান্ডবি শিল্পী
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন সোল সঙ্গীতশিল্পী
বিষয়শ্রেণী:মার্কিন নারী রেকর্ড প্রযোজক
বিষয়শ্রেণী:স্কুল বয় রেকর্ডসের শিল্পী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী
বিষয়শ্রেণী:আমেরিকান আইডলে অংশগ্রহণকারী
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর খ্রিস্টান
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
লাইলাতুল জাইজা

থাম্ব|লাইলাতুল জাইজা

**লাইলাতুল জাইজা** (; অর্থ: **পুরস্কার প্রাপ্তির রাত**) হলো ঈদ-উল-ফিতর এর পূর্ববর্তী রাত। রমজান মাসের সাথে এর বিশেষ তাৎপর্য রয়েছে এবং এই মাসের সমস্ত রোজা ও নেক আমলের পুরস্কার লাভের রাত হিসেবে এটি গণ্য। এটি মুসলিমদের কাছে একটি বরকতময় রাত। মুসলিমরা বিশ্বাস করেন যে এই রাতে আসমানের দরজাগুলো উন্মুক্ত থাকে এবং আল্লাহর রহমত ও বরকত অঝোরে বর্ষিত হয়। ফলে, তারা বিভিন্ন ইবাদত যেমন: অতিরিক্ত নফল নামাজ আদায়, কুরআন তেলাওয়াত, ক্ষমা প্রার্থনা এবং রহমত ও দয়ার জন্য দুআ করার মাধ্যমে এই রাত অতিবাহিত করেন।

বিশ্বাস করা হয় যে, লাইলাতুল জাইজা এমন পাঁচটি রাতের একটি, যে রাতে দোয়া ও প্রার্থনা ফিরিয়ে দেওয়া হয় না।

এ কারণেই মুসলিমরা রমজান মাসের পরিশ্রমের প্রতিদান হিসেবে আল্লাহর পক্ষ থেকে পুরস্কার পাওয়ার আশায় ইবাদত-বন্দেগির মাধ্যমে এই রাতের সর্বোচ্চ সদ্ব্যবহার করেন। এই রাতের বরকত লাভে মুসলিমদের উচিত ইবাদত এবং আল্লাহর কাছে প্রার্থনার মাধ্যমে সময় কাটানো।

ইসলামের শেষ নবী মুহাম্মাদ (ﷺ) এই রাতে ইবাদত ও প্রার্থনায় মশগুল থাকার মাধ্যমে মুসলিমদের জন্য উদাহরণ স্থাপন করেছেন। তিনি নফল নামাজ, কুরআন তেলাওয়াত এবং আল্লাহর কাছে ক্ষমা প্রার্থনা করতেন। তিনি তাহাজ্জুদ নামাজও আদায় করতেন, যা রাতের শেষভাগে আদায় করার জন্য বিশেষভাবে সুপারিশ করা হয়েছে।

লাইলাতুল জাইজা একটি গুরুত্বপূর্ণ রাত এবং এটি রমজানে তাদের প্রচেষ্টার জন্য আল্লাহর পক্ষ থেকে পুরস্কার ও বরকত লাভের একটি সুযোগ। এটি আত্ম-প্রতিফলন, আত্ম-উন্নয়ন এবং আল্লাহর কাছে ক্ষমা চাওয়ার সময়। মুসলিমরা ইবাদত ও দোয়ার মাধ্যমে এই রাতের সর্বোচ্চ সদ্ব্যবহার করার চেষ্টা করেন।

ইমাম সাদিকের মতে, রোজা পালনকারীর জন্য ক্ষমা ও নাজাত (মুক্তি) এই রাতেই অবতীর্ণ হয়, কদরের রাতে নয়।

সুনানে ইবনে মাজাহর একটি হাদিসে মুহাম্মাদ থেকে বর্ণিত হয়েছে যে:

এটি একটি যঈফ বা দুর্বল হাদিস। ইমাম নববি তার *আল-আযকার* গ্রন্থে বলেন:  যাইনুদ্দিন আল-ইরাকি 'ইহয়াউ উলুমিদ্দিন'-এর হাদিস তখরিজ করার সময় বলেন:  
ইবনে হাজার আসক্বালানী বলেন: 

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:রমজান
বিষয়শ্রেণী:ঈদ
ফু‌য়েন‌হি‌রোলা মস‌জিদ

**ফু‌য়েন‌হি‌রোলা মস‌জিদ** () স্পে‌নের আন্দালু‌সিয়ার মালাগা প্র‌দে‌শের ফুয়েন‌হি‌রোলায় অব‌স্থিত একটি মস‌জিদ। এ‌টি সুহাইল ইসলা‌মিক সাংস্কৃ‌তিক কেন্দ্র হি‌সে‌বেও পরি‌চিত।

## পটভূ‌মি
এই মস‌জিদ‌টির নির্মাণ কার্যক্রম শুরু হয় ১৯৮৩ সা‌লে এবং তা সম্পন্ন হয় ১৯৯৪ সালে। মসজিদটিকে সৌদি আরব অর্থ প্রদান করত।

মস‌জিদ‌টির ইমাম মুহাম্মদ কামাল মুস্তফা নারীর প্রতি সহিংসতা প্রকাশের অভিযোগে এক বছর তিন মা‌সের কারাদন্ড ভোগ ক‌রেন।

## আরও দেখুন
* স্পে‌নে ইসলাম
## তথ‌্যসূত্র

বিষয়শ্রেণী:স্পেনের মসজিদ
বিষয়শ্রেণী:১৯৯৪-এ প্রতিষ্ঠিত
বিষয়শ্রেণী:১৯৯৪-এ স্পেনে প্রতিষ্ঠিত
মুথুপেট দরগাহ

**মুথুপেট দরগাহ** হল ভারতের তামিলনাড়ুর তিরুয়ারুর জেলার মুথুপেট শহরে **শেখ দাউদ কমলিল ভালিউল্লাহ দরগার** জনপ্রিয় নাম। এই দরগাটি ১০০০ বছরেরও বেশি পুরানো এবং ভারতীয় উপমহাদেশের অন্যতম প্রাচীন মুসলিম স্থাপত্য বলে মনে করা হয়। এটি দরগা **জাম্বাওনোদাই দরগা** নামেও পরিচিত।

## বহিঃসংযোগ

বিষয়শ্রেণী:ভারতীয় দরগাহ
বিষয়শ্রেণী:তামিলনাড়ুতে ইসলাম
বিষয়শ্রেণী:তিরুবারূর জেলা
রমজানের তাবু

**রমজানের তাবু** হলো রমজান মাসে লোকদের প্রতিদিনের ইফতারের খাবার খেতে মিলিত হওয়ার একটি ভেন্যু। এটি মধ্য প্রাচ্য জুড়ে প্রচলিত এবং যে কোনও জায়গায় মুসলমানদের বিভিন্ন সম্প্রদায়ের মধ্যে এটি পাওয়া যায়। রমজানের তাঁবুগুলিতে সূর্যাস্তের সময় প্রতিদিনের রোজা ভাঙার পরে লোকেরা তাদের পরিবার এবং বন্ধুদের সাথে মিলিত হয়। লোকেরা সেখানে ইফতার খেতে, চা পান করতে এবং হুক্কার ধোঁয়া নিতে জড়ো হয়। রমজানের তাঁবু ঐতিহ্যগতভাবে মধ্য প্রাচ্যের একটি পরিবার বা প্রতিবেশিদের সাথে  মিলিত হওয়ার ব্যাপার। জর্ডানের একজন সাংবাদিক ২০০৮ সালে একটি সাধারণ রমজানের তাঁবুর বর্ণনা করেন এভাবে:

সাম্প্রতিক বছরগুলিতে রেস্তোঁরা এবং হোটেলগুলি গ্রাহকদের আকর্ষণ করার জন্য রমজানের তাঁবু চালু করেছে। জর্দান, সংযুক্ত আরব আমিরাত এবং অন্যান্য দেশের বেশিরভাগ বিলাসবহুল (৪ বা ৫ তারা) হোটেলগুলি রমজানের তাঁবু স্থাপন করে। এই রমজানের তাঁবুগুলি লাভের জন্য সাধারণত ১০ ডলার থেকে ১৫ ডলার প্রবেশ ফি নিয়ে থাকে, যদিও ভাল হোটেলগুলিতে এটি আরও ব্যয়বহুল তার ৩৬ ডলার বা তার বেশি চার্জ নিয়ে থাকে। আরও ভালমানের রমজানের তাঁবুতে প্রায়শই সংগীত বা অন্যান্য বিনোদনের ব্যবস্থা থাকে। এই অত্যন্ত বাণিজ্যিক এবং বস্তুবাদী প্রকৃতির রমজানের তাঁবুগুলি মধ্য প্রাচ্যের অনেকে  ছুটি কমিয়ে দেওয়ার জন্য এবং বিশেষত মেলামেশার জন্য "কর্পোরেট-স্পনসরযুক্ত বস্তুবাদকে নৈতিকতার সাথে যুক্ত করার" জন্য তাদের সমালোচনা করে থাকে। তবে কেউ কেউ রমজানের তাঁবু নিয়ে এই নেতিবাচক মত পোষণ করেন না; উপর্যুক্ত জর্দানের সাংবাদিক বলেন যে:

এই বৈষয়িকতার বিপরীতে, কিছু দাতব্য সংস্থা এবং ব্যক্তি বিনামূল্যে রমজানের তাঁবু চালু করে যা অপরিচিতদের জন্য উন্মুক্ত, বিশেষত দরিদ্র এবং যাদের অন্যকোথাও ইফতার করার ব্যবস্থা নেই। এই দানশীল রমজানের তাঁবুগুলি আড়ম্বরপূর্ণ, বাণিজ্যিক ধরনের তুলনায় বিরল, যদিও এগুলি বিশ্বব্যাপী মুসলিম জনগোষ্ঠীর দেশগুলিতে পাওয়া যায়। রামাদান টেন্ট প্রজেক্ট (আরটিপি) নামে একটি প্রতিষ্ঠান চারটি মহাদেশে ৫০,০০০ এরও বেশি লোককে সেবা দিয়েছে যা উন্মুক্ত রমজানের তাঁবুগুলিতে বিনামূল্যে ইফতার ও রাতের খাবারের আয়োজন করে। লন্ডনের স্কুল অফ ওরিয়েন্টাল এন্ড আফ্রিকান স্টাডিজ (এসওএএস) এর একজন স্নাতক শিক্ষার্থী ২০১১ সালে আরটিপি প্রতিষ্ঠার পর থেকে এই উন্মুক্ত রমজানের তাঁবুগুলি চালু রয়েছে।  আরটিপির উন্মুক্ত ইফতারের খাবার সকল ধর্মের লোকদের জন্য উন্মুক্ত।

## ইতিহাস
রমজানের তাঁবু তুলনামূলকভাবে সাম্প্রতিক ঐতিহ্য এবং এগুলি ছুটির সূচনায় উত্সাহ দেয় না। রমজানের তাঁবুর উৎস সম্পর্কে ধারণা করা হয় যে মিশরীয় "সারাদেক", তারা তাদের দু:খপ্রকাশ করতে কায়রোতে তাঁবু স্থাপন করেছিল। সময়ের সাথে সাথে বিভিন্ন সংস্থা এবং বণিকরা এই সারাদেক ব্যবহার শুরু করে। সারাদেক বিশেষ করে শীতের মাসগুলিতে অভাবী লোকদের খাদ্য ও আশ্রয়ের স্থান হয়ে ওঠে। এটি রমজানের তাঁবুতে পরিণত হওয়ার পরিবর্তনের সূচনা করে যা আজকাল সুপরিচিত। শীঘ্রই, সারাদেক আরব আতিথেয়তার পূর্ববর্তী ঐতিহ্যের সাথে মিশে যায় এবং খরচে ইফতারের নৈশভোজ আয়োজনের আধুনিক রমজানের তাঁবুর ‍উৎপত্তি করে। তবে ১৯৯০ সালে লেবাননের গৃহযুদ্ধের অবসানের পরে যখন তাব্বারা পরিবারের একজন বিশিষ্ট ব্যবসায়ী লেবাননে তাদের পরিচয় করিয়ে দেন তখন থেকে রমজানের তাঁবু লেভ্যান্টতে জনপ্রিয় হয়ে ওঠে। যেহেতু রমজানের তাঁবু সাম্প্রতিক ঐতিহ্য তাই এগুলিকে বিদআত (আরবি: بدعة)  - নতুন উদ্ভাবন বা ধর্মবিরোধী হিসাবে বিবেচনা করা হয়।

## তথ্যসূত্র

বিষয়শ্রেণী:রমজান
বিষয়শ্রেণী:তাবু
ছেলে কার (১৯৫৪-এর চলচ্চিত্র)

**ছেলে কার** ভারতীয় চলচ্চিত্র পরিচালক চিত্ত বসু পরিচালিত এবং চরণ চিত্রা প্রযোজিত ১৯৫৪ সালের বাংলা প্রণয়ধর্মী হাস্যরসাত্মক চলচ্চিত্র। এই চলচ্চিত্রটি ১৯৫৪ সালে বাংলায় সেরা পূর্ণদৈর্ঘ্য চলচ্চিত্র হিসেবে জাতীয় চলচ্চিত্র পুরস্কারে রাষ্ট্রপতির রৌপ্য পদক লাভ করে। চলচ্চিত্রটি  অশোক কুমার ও মীনা কুমারী অভিনীত হিন্দিতে *বান্দিশ* নামে পুনর্নির্মিত হয়।  চলচ্চিত্রটি তামিলে *ইয়ার পাইয়ান*  এবং মালায়ালামে *ভাগ্যেমুদ্রা* নামে পুনর্নির্মিত হয়।

## কাহিনী সংক্ষেপ
টমেটো নামের একজন অনাথ তার পালক পিতার সাথে থাকে। তার বাবা খুব অসুস্থ এবং গুরুতর রোগে ভুগছেন, কয়েক মাসের মধ্যেই মারা যাবেন। তিনি টমেটোকে ধনকুবের কুণাল সেনের কাছে আশ্রয় নেওয়ার নির্দেশ দেয়। টমেটো গাড়ি রাখার একটি পার্কে কুণালের কাছে যায় এবং তাকে বাবা বলে ডাকে, হতবাক কুনাল অচেনা শিশু টমেটো থেকে পালানোর চেষ্টা করে কিন্তু পারে না। অনেক বাধা ও বিশৃঙ্খলার পরে কুনাল এবং তার মেয়ে বন্ধু মিলি অচেনা টমেটোকে ভালবাসতে শুরু করে।

## কুশীলব

* বিকাশ রায়  - কুনাল  
* ভানু বন্দ্যোপাধ্যায় - মন্টি 
* ছুবি বিশ্বাস - কুনালের বাবা  
* অরুন্ধতী দেবী - মিলি 
* তুলসী চক্রবর্তী 
* নবদ্বীপ হালদার 
* জহর রায় - রবিন 
* সুপ্রভা মুখার্জি - কুনালের মা 
* জীবন বোস 
* মাস্টার টিয়াক - টমেটো 
* শান্তি ভট্টাচার্য

## তথ্যসূত্র

## বহিঃসংযোগ

* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫৩-এর চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
আবু মাসুদ আল-আনসারী

**আবু মাসুদ আল-আনসারী** (আরবী: أبو مسعود الأنصاري) এমন এক সাহাবী যিনি দ্বিতীয় আকাবায় অংশগ্রহণ করেছিলেন। বদরের যুদ্ধে অংশগ্রহণ করেননি। উহুদের ‍যুদ্ধসহ পরবর্তী সকল যুদ্ধে তিনি অংশগ্রহণ করেছিলেন। এছাড়াও তিনি বহু হাদীস বর্ণনা করেছেন। তিনি অধিক জ্ঞানী সাহাবাদের মধ্যে একজন ছিলেন।

## নাম ও বংশ
**নাম-** উকবা ইবনে আমর। **উপনাম:** আবু মাসুদ। **বংশধারা:** উকবা ইবনে আমর ইবনে ছা’লাবাহ ইবনে আসিরাহ ইবনে আসায়রা ইবনে আতিয়াহ ইবনে খুদারা ইবনে আউফ ইবনুল হারিছ ইবনুল খাজরাজ, আল-আনসারী, আল-খাজরাজী।

## জন্ম
তিনি মদিনায় জন্মগ্রহণ করেন।

## জীবনী
তিনি আনসার সাহাবাদের সাথে ইসলাম গ্রহণ করেছিলেন। তিনি দ্বিতীয় আকাবায় অংশগ্রহণ করা সত্তর সাহাবীদের মধ্যে তিনি সবচেয়ে কনিষ্ঠ ছিলেন। ইমাম বুখারী ও মুসলিম বিন হাজ্জাজ তাকে বদরী সাহাবী হিসেবে গণ্য করেন। আবু আহমদ আল-হাকীম বলেন-তিনি বদরের যুদ্ধে অংশগ্রহণ করেননি। তবে প্রসিদ্ধ মত হলো বদর যুদ্ধ প্রত্যক্ষ করেননি, তবে তাকে বদরী বলে ডাকা হয়, বদরের পাশেই থাকতেন বলে।  উহুদ যুদ্ধসহ সকল যুদ্ধে তিনি অংশগ্রহণ করেছিলেন 

তিনি একসময় কুফায় চলে আসেন। আলী ইবনে আবী তালিবের সাথীদের মধ্যে তিনি অন্যতম ছিলেন। আলী সিফফীনের যুদ্ধের সময় কুফায় তাঁর স্থলাভিষিক্ত হন। অতঃপর আলী তাকে এ থেকে সরিয়ে দিলে তিনি মদীনায় ফিরে আসেন এবং মুয়াবিয়া ইবনে আবী সুফিয়ানের খেলাফতের শেষ অবধি মদীনায় অবস্থান করেন।

## মৃত্যু
তিনি ৬৬৯ খ্রিষ্টাব্দে মৃত্যুবরণ করেন।

খলীফা ইবনে খয়্যাত এবং মাদায়িনী বলেন- তিনি ৪০ হিজরীতে মৃত্যবরণ করেন।  ইবনে আসীর বলেন- তিনি ৪১ বা ৪২ হিজরীতে মারা যান।

## নবীর হাদিস বর্ণনা
তিনি অনেক হাদিস বর্ণনা করেছেন। তাবেয়ীদের একটি দল তার থেকে হাদিস বর্ণনা তাদের মধ্যে অন্যতম: তার ছেলে বশির, হযরত আবদুল্লাহ ইবনে ইয়াযীদ আল-খাতামি, আউস ইবনে দমআজ, আবু ওয়ায়েল ইবনে সালামা , এবং আলকামা ইবনে কায়েস আন-নাখায়ী এবং মাসরুক বিন আল-আজদা, আমর বিন মায়মুন এবং রুবায়ী বিন হারাশ, এবং কায়েস ইবনে আবু হাযেম, আবদুল রহমান বিন ইয়াজিদ আল- নাখায়ী এবং আমের আশ-শা’বী । 

## পরিবার

**তার মা** সালমা আজিব বিন খালিদ বিন আল-আজশ বিন আবদুল্লাহ ইবনে আউফ বিন কুদাআ।

**তাঁর স্ত্রীগণ:**

* হুযাইলা বিনতে সাবিত । 
* বাশিরা বিনতে কুদামাহ। তার ওরসেই জন্মগ্রহণ করেছেন মাসউদ, উম্মে বশির, উম্মে গাজিয়াহ এবং উম্মে ওয়ালিদ।

**তার পুত্ররা:**

* বশির 
* মাসউদ

**তার কন্যারা:**

* উম্মে বশীর
* উম্মে গাজিয়াহ
* উম্মে ওয়ালিদ
* গাজিয়াহ

## তথ্যসূত্র

বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:পুরুষ সাহাবা
বিষয়শ্রেণী:৬৭৯-এ মৃত্যু
বিষয়শ্রেণী:হাদিস বর্ণনাকারী সাহাবা
মাথিরা

**মাথিরা** (জন্ম **মাথিরা মোহাম্মদ** হিসাবে) একজন পাকিস্তানি মডেল, নৃত্যশিল্পী, টেলিভিশন উপস্থাপিকা, সঙ্গীতশিল্পী এবং অভিনেত্রী। তিনি বেশ কয়েকটি টেলিভিশন অনুষ্ঠানে উপস্থাপনা করেছেন এবং মিউজিক ভিডিওতে কাজ করেছেন। তিনি *ম্যাঁয় হু শহীদ আফ্রিদি* এবং ভারতীয় পাঞ্জাবি চলচ্চিত্র *ইয়ং মালাং* এর আইটেম গানের জন্য পরিচিত।

## প্রারম্ভিক ও কর্মজীবন
মাথিরার বাবা একজন দক্ষিণ আফ্রিকান এবং মা পাকিস্তানি, তার জন্ম হয় জিম্বাবুয়ের হারারেতে একটি মুসলিম পরিবারে। তার বোন রোজ মোহাম্মদও একজন অভিনেত্রী। জিম্বাবুয়ের অস্থিরতা চলাকালীন পরিবার নিয়ে পাকিস্তানে স্থানান্তরিত হওয়ার আগে তিনি জিম্বাবুয়েতে শিক্ষা গ্রহণ করেছিলেন।  তিনি *জাদুগর*, *দেশী বিট* এবং *নাচদি কামাল বিল্লো*, *ওহ কৌন থি* এর মিউজিক ভিডিও দ্বারা অভিনয়ে আত্মপ্রকাশ করেছিলেন। ২০১১ সালের মার্চ মাসে তিনি ভাইব টিভিতে *"লাভ ইন্ডিকেটর"* শিরোনামের একটি লেট-নাইট শো'য়ে উপস্থাপনা করার সুযোগ পান।

এরপরে মাথিরা পাকিস্তানের একটি শীর্ষস্থানীয় ফ্যাশন ম্যাগাজিনের কভারের জন্য শ্যুট করেছিলেন। ২০১১ সালে তিনি একটি আগ টিভির একটি শো *"বাজি অনলাইন"*-এও উপস্থাপনা করেছিলেন। ২০১৩ সালে তিনি ভারতীয় পাঞ্জাবি চলচ্চিত্র *ইয়ং মালাংয়ের* আইটেম গান *লাক সি কারেন্টের* মাধ্যমে বলিউডে *পা রাখেন*। তিনি হুমায়ূন সাঈদ অভিনীত *ম্যাঁয় হু শহিদ আফ্রিদি* ছবিতে আইটেম নম্বর *মাস্তি মে ডুবি রাত হ্যায়*-এ কাজ করেছেন।

পরে ২০১৩ সালের শেষের দিকে তিনি তার নতুন সংগীত ভিডিও *ঝুটা*-তে তরুণ-র‌্যাপার আরবাজ খানের সাথে অভিনয় করেছিলেন, যেটি ৩১ ডিসেম্বর ২০১৩ এ প্রকাশিত হয়েছিল।

২০১৪ সালে তিনি *বিপিন শর্মা* পরিচালিত একটি ছবিতে অভিনয় করেছিলেন। ২০১৫ সালে আদনান সামী খানের "ভিগি ভিগি রাতো মে" গানটিকে শ্রদ্ধা নিবেদন করে ফুরকান ও ইমরানের সাথে তিনি "পিয়া রে" গানে অভিনয় করেছেন।

২০১৭ থেকে ২০১৯ অবধি তিনি জিও কাহানি'র ধারাবাহিক *নাগিনে* সহায়ক-চরিত্রে অভিনয় করেছিলেন। ২০১৯ সালে তাকে ড্যানিশ তাইমুরের বিপরীতে প্রণয়ধর্মী-রোমাঞ্চকর চলচ্চিত্র *সির্ফ তুমি হি হো*-তে দেখা গিয়েছিল।

## ব্যক্তিগত জীবন
মাথিরা ২০১২ সালে পাঞ্জাবি সঙ্গীতশিল্পী ফারান জে. মির্জাকে (ফ্লিন্ট জে নামেও পরিচিত) বিয়ে করেছিলেন। এই দম্পতির একটি ছেলে অহিল রিজভী ২০১৪ সালে জন্মগ্রহণ করেছিল। মনোমালিন্যের কারণে ২০১৮ সালে এই দম্পতির মাঝে বিচ্ছেদ ঘটে।

## চলচ্চিত্রের তালিকা

## টেলিভিশন

### ধারাবাহিক

* **২০১৭–২০১৯** : জিও কাহানী'র "নাগিন"-এ মাস্তানী হিসাবে
* **২০১৭** : *বিবি সে বিবি তাক*-এ অতিথি হিসাবে

## ডিস্কোগ্রাফি

; সমন্বয়

* "পিয়া রে" - ফুরকান এবং ইমরান

## আরও দেখুন

* মীরা
* বীনা মালিক
* হুমাইমা মালিক

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর গায়িকা
বিষয়শ্রেণী:১৯৯২-এ জন্ম
বিষয়শ্রেণী:পাকিস্তানি গায়িকা
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাকিস্তানি নারী মডেল
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:হারারের ব্যক্তিত্ব
বিষয়শ্রেণী:করাচির অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:দক্ষিণ আফ্রিকান বংশোদ্ভূত জিম্বাবুইয়ান
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:২১শ শতাব্দীর পাকিস্তানি গায়িকা
বিষয়শ্রেণী:পাকিস্তানি বংশোদ্ভূত জিম্বাবুয়ীয় ব্যক্তি
আব্দুল্লাহ সাবা

**আল-আব্দুল্লাহ সাবা** (আরবী: عبدالله السبع, "সাতজন আবদুল্লাহ") হলেন ইসলামের নবী মুহাম্মদ এর সাহাবীদের মধ্যে সর্বাধিক বিখ্যাত আবদুল্লাহ। তারা হলেন আলাদা সাতজন ব্যক্তি যাদের নাম আবদুল্লাহ হিসাবে বর্ণিত হয়েছে।

# ইবনে আব্বাস
# ইবনে উমর
# ইবনে মাসউদ
# ইবনে রাওয়াহা
# ইবনে সালাম
# ইবনে আমর আল-আস
# ইবনে আবি আওফা

বিষয়শ্রেণী:পুরুষ সাহাবা
বিষয়শ্রেণী:সাহাবা
মালয়েশিয়ায় ইসলামি ব্যাংকিং

**মালয়েশিয়ায় ইসলামী ব্যাংকিং** শুরু হয়েছিল ১৯৬৩ সালের সেপ্টেম্বরে, যখন পার্বাদানান ওয়াং সিম্পানান বাকল-বাকাল হাজী (PWSBH) প্রতিষ্ঠিত হয়। PWSBH মুসলমানদের হজ ( মক্কায় তীর্থযাত্রার) খরচ বাঁচানোর জন্য একটি সংস্থা হিসাবে প্রতিষ্ঠিত হয়েছিল। ১৯৬৯ সালে PWSBH পেবাজাত উরুসান হাজীর সাথে একত্রিত হয়ে লেম্বাগা উরুসান ডান তাবং হাজী (বর্তমানে লেম্বাগা তাবুং হাজী নামে পরিচিত)  গঠিত হয়।

মালয়েশিয়ায় প্রথম ইসলামী ব্যাংক ১৯৮৩ সালে প্রতিষ্ঠিত হয়েছিল। ১৯৯৩ সালে বাণিজ্যিক ব্যাংক, মার্চেন্ট ব্যাংক এবং ফিনান্স সংস্থাগুলিকে ইসলামী ব্যাংকিং প্রকল্পের (আইবিএস) আওতায় ইসলামী ব্যাংকিং পণ্য ও পরিষেবা সরবরাহের অনুমতি দেওয়া হয়েছিল। এই সংস্থাগুলির তহবিলের যাতে মিশে না যায়  তা নিশ্চিত করার জন্য প্রচলিত ব্যাংকিংয়ের ব্যবসায় থেকে ইসলামী ব্যাংকিং লেনদেনের তহবিল আলাদা করা হয়।

মালয়েশিয়ার যে সব ব্যাঙ্ক  ইসলামিক পণ্য সরবরাহ করে তাদের সংখ্যা ২০১৫ সালে বেড়ে ১৬ হয়ে যায় ।  ব্যাংক ছাড়াও অন্যান্য যে সব নন-ব্যাঙ্ক মধ্যস্থতাকারীরা ইসলামিক পণ্য সরবরাহ করে তারা হল মালয়েশিয়া বিল্ডিং সোসাইটি বেরহাদ (এমবিএসবি) এবং মালয়েশিয়া সমবায় কমিশনের (এসকেএম) অধীনে নিবন্ধিত সমবায়।

মালয়েশিয়ায়  জাতীয় শরিয়াহ উপদেষ্টা কাউন্সিল( বিএনএমকে ) কর্তিক ব্যাংক নেগারা মালয়েশিয়াতে (বিএনএম)  সংস্থাগুলি পরিচালনার  জনু শরিয়াহ বিষয়গুলির পাশাপাশি তাদের পণ্য ও পরিষেবা সম্পর্কে পরামর্শ দেয়। ২০০০ সালে ব্যাংক নেগ্রারা মালয়েশিয়া মালয়েশিয়ায় ইসলামিক ফিনান্সের জন্য দক্ষ এবং প্রশিক্ষিত কর্মচারী সরবরাহ করার জন্য ইসলামিক ফিনান্সে ইন্টারন্যাশনাল সেন্টার ( INCEIF ) একটি  আলাদা করে  বিশ্ববিদ্যালয় প্রতিষ্ঠা করে  ।  আন্তর্জাতিক ইসলামী অর্থ কেন্দ্র হিসাবে দেশের অবস্থানকে আরও জোরদার করার জন্য মালয়েশিয়া সরকারের এই  উদ্যোগের অংশ হিসাবে এই বিশ্ববিদ্যালয়টি প্রতিষ্ঠিত করেছিল। এটি বিশ্বের একমাত্র বিশ্ববিদ্যালয় যা পুরোপুরি ইসলামিক ফিনান্সে স্নাতকোত্তর বিষয়ে পড়ানো হয়।

২০০৫ সালের জুনে, নিউ ইয়র্ক সিটির  এবং কুয়ালালামপুরের আরএইচবি সিকিউরিটিজ একটি নতুন "ইসলামিক মালয়েশিয়া ইনডেক্স" চালু করার জন্য কমিটি  গঠন করেছিল । মালয়েশিয়ার বিভিন্ন  শরিয়া ভিত্তিক মানদণ্ড অনুসরণকারী মালয়েশিয়ার সংস্থাগুলির প্রতিনিধিত্বকারী ৪৫ টি স্টক সংকলন তৈরি করে । তিনটি পরিবর্তনশীল রাশির (একটি ইনডেক্সড সংস্থার মোট ঋণ, তার মোট নগদ ও সুদ বহনকারী সিকিওরিটি এবং এর অ্যাকাউন্টগুলি গ্রহণযোগ্য) প্রতিটি অবশ্যই ১২ মাসের গড় মূলধনের ৩৩% এর কম হতে হবে।

## আরও দেখুন

* ওআইসির অর্থনীতি 
* শরিয়াহ বিনিয়োগ 
* মালয়েশিয়ায় সমবায় লোন

## তথ্যসূত্র

## বহিঃসংযোগ

* ইসলামিক ব্যাংকিং এবং ফিনান্সের জন্য ওয়ার্ল্ড ডাটাবেস

বিষয়শ্রেণী:মালয়েশিয়ায় ইসলাম
বিষয়শ্রেণী:ব্যাংকিং
বিষয়শ্রেণী:ইসলামি ব্যাংকিং
১৯৮৯ বাংলাদেশ দাঙ্গা

**১৯৮৯ বাংলাদেশ দাঙ্গা** হলো ১৯৮৯ সালের অক্টোবরে - নভেম্বর মাসে বাঙালি হিন্দুদের বিরুদ্ধে পর্যায়ক্রমিক আক্রমণ ছিল ভারতের অযোধ্যাতে  বাবরি মসজিদ ভেঙে রাম মন্দিরের ভিত্তি স্থাপনের প্রতিশোধ হিসাবে দেখা হয়েছিলো। সাম্প্রদায়িক সহিংসতায় হাজার হাজার হিন্দু বাড়িঘর এবং ব্যবসা প্রতিষ্ঠান ধ্বংস হয়ে যায়। ৪০০ এরও বেশি হিন্দু মন্দির ধ্বংস করা হয়েছিল।

১৯৮৯ সালের ৩০ অক্টোবর কারফিউ সত্ত্বেও চট্টগ্রামে হিন্দু দোকানগুলিতে লুটপাট ও আগুন ধরিয়ে দেওয়া হয়। হিন্দু নারী-পুরুষকে আক্রমণ ও শ্লীলতাহানি করা হয়েছিল। ১০ নভেম্বর, হিন্দু বিরোধী শ্লোগান দিয়ে  মুসলিম জনতা খুলনায় একটি মিছিল বের করে। জনতার দ্বারা হিন্দু মন্দিরে আক্রমণ ও ধ্বংস হয়। মুসলিম জনতা ১১ ই নভেম্বর নরসিংদীতে হিন্দুদের দোকান ও মন্দিরে হামলা চালায়। ২৫ টিরও বেশি হিন্দু মালিকানাধীন দোকানগুলিতে আগুন ধরিয়ে দেওয়া হয়েছিল এবং তিনটি মন্দিরে ছবিগুলো ছিন্নভিন্ন করা হয়েছিল। জনতার নেতৃত্বে ছিলেন মাওলানা তাজুল ইসলাম, যিনি আগ্নেয়াস্ত্র বহন করেছিলেন এবং হিন্দু-বিরোধী স্লোগান তোলেন। ১ নভেম্বর, বরিশালের ব্রজমোহন কলেজের হিন্দু শিক্ষার্থীদের উপর হামলা করা হয়েছিল, তাদের পিটিয়ে মেরে ছাত্রাবাস থেকে ফেলে দেওয়া হয়েছিল। কুমিল্লায় রাম ঠাকুর উৎসব চলাকালীন হিন্দু ধর্মাবলম্বীদের উপরে ইট-পাথর নিক্ষেপ করা হয়েছিল। ভক্তদের কেউ কেউ গুরুতর আহত হন। ১৮ নভেম্বর, ৫০০ জন মুসলিম জনতা খুলনায় হিন্দু মালিকানাধীন দোকানে পাথর নিক্ষেপ করে এবং ৫০ জন আহত হয়।

## আরো দেখুন

* ১৯৬২ রাজশাহী গণহত্যা
* ১৯৬৪ পূর্ব-পাকিস্তান দাঙ্গা 
* একাত্তরের বাংলাদেশ গণহত্যা 
* ১৯৯০-এর বাংলাদেশের সাম্প্রদায়িক সহিংসতা 
* ১৯৯২ সালের বাংলাদেশের হিন্দু নির্যাতন
* বাংলাদেশে সাম্প্রদায়িক সহিংসতা

## তথ্যসূত্র

বিষয়শ্রেণী:হিন্দু নিপীড়ন
বিষয়শ্রেণী:বাঙালি হিন্দু নিপীড়ন
বিষয়শ্রেণী:বাংলাদেশে সন্ত্রাসী ঘটনা
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:বাংলাদেশে ধর্মীয়ভাবে উদ্দেশ্যপ্রণোদিত সহিংসতা
বিষয়শ্রেণী:বাংলাদেশে হিন্দু বিরোধী সহিংসতা
বিষয়শ্রেণী:১৯৮৯-এ বাংলাদেশে অপরাধ
বিষয়শ্রেণী:২০শ শতাব্দীতে হিন্দুধর্ম
বিষয়শ্রেণী:১৯৮৯-এর দাঙ্গা
মেলাক্কাল কানাভাই

[ডান|থাম্ব|200x200পিক্সেল| উরুসের রাতে বরুশাই সৈয়দ ইব্রাহিম ওয়ালিউল্লাহর দরগাহ, কানভাই, মেলাক্কাল, [মাদুরাই ]]
[থাম্ব|200x200পিক্সেল| ভারুশাই সৈয়দ ইব্রাহিম ওয়ালিউল্লাহ, কানাভাই, মেলাক্কাল, [মাদুরাই|মাদুরাইয়ের দরগাহের সমাধি ]]
**মেলাক্কাল** ভারতের তামিলনাড়ুর মাদুরাই জেলার একটি গ্রাম, যেখানে বরুশাই সৈয়দ ইব্রাহিম ওয়ালীউল্লাহর সমাধি পাওয়া যায়।

## অবস্থান
মেলাক্কাল উত্তরে নাগমালাই পাহাড়, দক্ষিণে ভাইগাই নদী দ্বারা বেষ্টিত একটি গ্রাম।

## কানাভাই দরগা
ভারুশাই সৈয়দ ইব্রাহীম শহীদ ওয়ালীউল্লাহ  হল এরওয়াদির সুলতান সৈয়দ ইব্রাহিম শাহীদ বাদুশা নায়াগম এর বংশধর হয় । তিনি মুরসাল ইব্রাহিম শহীদ এর দাদু ছিলেন ।এটির অবস্থান মায়াকুলাম এর থাচু ওরানির কাছে যেটি  ইস্ট-কোস্ট রোডের এরভাদি এবং কিলাক্কারাই এর মাঝে অবস্থিত ।  তিনি নল্লা ইব্রাহিম ওয়ালিউল্লাহর প্রপিতামহ এবং  ইনি এরওয়াদি দরগাহের সমস্ত লেবাই মুজাবির (হকদার)  দের পূর্বপুরুষ। নল্লা ইব্রাহিমের দরগাহ (যার প্রকৃত নাম মুহাম্মদ ইব্রাহিম ) এরওয়াদি মূল দরগাহ ক্যাম্পাসে অবস্থিত। সৈয়দ বরুশাই ইব্রাহিম শহীদ ওয়ালিউল্লাহর দরগা ধর্মীয় সম্প্রীতির জন্য বিখ্যাত । এখানে  সমস্ত ধর্মের লোকেরা সমবেত হয়ে থাকেন ।

## শিক্ষা

* সরকারী কলার উচ্চ মাধ্যমিক বিদ্যালয় 
* সরকারী কলার প্রাথমিক বিদ্যালয় 
* সিএসআই প্রাথমিক বিদ্যালয়। 
* লক্ষ্মী সুব্রামণিয়ান পলিটেকনিক কলেজ

## উৎসব

* ঘোড়া আনা (কুঠিরাই এডুপ্পু) 
* পুরতাসি পঙ্গাল 
* মাসি উৎসব - মাসির তামিঝ মাস। 
* পঙ্গাল উৎসব - ৩ দিন 
* দরগায় সান্থানা কুডু - ইসলামী মাসের তৃতীয় রবিউল- আখিরের ২ য় দিন

## কৃষি
কৃষিকাজ এর পাশাপাশি এরা নদী থেকে মাছ ধরে জীবিকা নির্বাহ করে থাকেন । ।

## উপাসনালয়

* একটি পেরুমাল কোভিল 
* একটি মেলাক্কাল গ্রামের মন্দির কালীম্মান কোভিল 
* একটি কানভই আয়য়নার এবং করপ্পসামি কোভিল 
* একটি কাশি নাথার মন্দির 
* একটি কালুভানাথর মন্দির 
* একটি মীনাচি সুরন্দরশ্বর মন্দির 
* একটি মসজিদ 
* একটি সিএসআই চার্চ

## আরো দেখুন

* মাদুরাই জেলা

বিষয়শ্রেণী:তামিলনাড়ুর ভবন ও স্থাপনা
বিষয়শ্রেণী:ভারতীয় দরগাহ
বিষয়শ্রেণী:ভারতের সুফি মাজার
সুগুত

[থাম্ব| সুগুতে অবস্থিত [আরতুগ্রুল|আরতুগ্রুল গাজির যাদুঘর। ]]
**সুগুত** () তুরস্কের বিলেসিক প্রদেশের একটি পাহাড়ী ছোট শহর। এটি দেশের উত্তর-পশ্চিমের মারমারা অঞ্চলে অবস্থিত। যার আয়তন ৫৯৯ বর্গকিলোমিটার। পশ্চিমে বিলেসিক সীমান্ত, উত্তরে গুলপাজারি,  উত্তর-পূর্ব দিকে ইনহিসার,  দক্ষিণ-পূর্ব দিকে তেপেবাসি এবং দক্ষিণ-পশ্চিমে বুজুইউক। সুগুত জেলায় ৫টি পৌরসভা এবং ২৩টি গ্রাম রয়েছে। এটি ছিল উসমানীয় সাম্রাজ্যের প্রথম রাজধানী।

## জনসংখ্যা
২০০৯ সালে জনসংখ্যা ছিল ১৫০০৭ জন। ২০১৩ সালের আদমশুমারি অনুযায়ী জনসংখ্যা হলো ১৪,২১৬ জন। ২০১৯ সালের হিসাব অনুযায়ী এই জেলার জনসংখ্যা হলো ১৩,১৪২ জন।

## ইতিহাস
তুরস্কের স্বাধীনতা যুদ্ধের সময় সুগুত তিনবার গ্রীক সেনাদের দখলে ছিল: ৮-১১ জানুয়ারী ১৯২১, ২৪ মার্চ -২১ এপ্রিল ১৯২১ এবং ১২ জুলাই ১৯২১-৬ সেপ্টেম্বর ১৯২২।

## আজ
আজ সুগুত তুরস্কের বিলাসিক প্রদেশের আর্দ্র নদী উপত্যকার একটি ছোট শহর। তুর্কি ইতিহাস এবং অটোমান সুলতানদের জীবন-আকার সুগুত এথনোগ্রাফিকাল জাদুঘরে প্রদর্শিত হয়। এছাড়া এটি  বিলাসিক প্রদেশের বিলাসিক ও বুজুইইক শহরের পর তৃতীয় বৃহত্তম শহর। সুগুতের বাজার প্রতি বৃহস্পতিবার খোলা থাকে। পরিদর্শন ও কেনাকাটা করার জন্য ইনহিসার এবং ইয়েনিপাযার লোক আসে।

## দর্শনীয় স্থানসমূহ

* আরতুগ্রুল গাজীর সমাধি
* হামিদিয়া মসজিদ
* আরতুগ্রুল গাজী জাদুঘর
* হামিদিয়া একাডেমি
* সেলেবী সুলতান মাহমুদ মসজিদ
* কুয়ুলু মসজিদ

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সুগুত
বিষয়শ্রেণী:তুরস্ক
বিষয়শ্রেণী:উসমানীয় সাম্রাজ্য
বিষয়শ্রেণী:উসমানীয় রাজধানী
জোম মসজিদ

**জোম মসজিদ** এটি সেলযুক রাজবংশের সাথে সম্পর্কিত। এটি ইরানের আর্দাবিল প্রদেশের আর্দাবিলে অবস্থিত।

## আরও দেখুন
* এশিয়ার মসজিদের তালিকা
* ইরানের মসজিদের তালিকা
* নামাজ
* মসজিদ
* ইসলাম

## তথ্যসূত্র

বিষয়শ্রেণী:ইরানের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:ইরানের জাতীয় কাজ
বিষয়শ্রেণী:প্রধান মসজিদ
বিষয়শ্রেণী:সেলজুক স্থাপত্য
মহাফতা খান

**মহাফতা খান বাহাদুর** () ছিলেন, মোগল বাংলার সিলেট সরকারের একজন ফৌজদার। তিনি বাংলার সুবাহদার শায়েস্তা খানের এবং মোগল সম্রাট আওরঙ্গজেবের অধীনে সিলেট শাসন করেছিলেন। তিনি ছিলেন ফৌজদার জান মোহাম্মদ খানের উত্তরসূরি। ১৬৭০ সালে, মহাফাতা ইটা পরগনার রঘুনাথ বিশরদকে ৩.৫ হালের জমিন দান করেছিলেন। এই রঘুনাথ সমান ব্যক্তি যিনি লুৎফুল্লাহ খান শিরাজি নামে সিলেটের আগের ফৌজদারের কাছ থেকে জমিনও পেয়েছিলেন।  একই বছরে, ফৌজদার ফরহাদ খান মহাফাতার উত্তরসূরি হন। 

সিলেট সরকারের ফৌজদার

## আরো দেখুন

* সিলেটের ইতিহাস

## তথ্যসূত্র

বিষয়শ্রেণী:সিলেটের শাসক
বিষয়শ্রেণী:১৭শ শতাব্দীর ভারতীয় মুসলিম
পাওথৌ

**পাওথৌ** (; ) উত্তর চীনের অন্তর্দেশীয় মঙ্গোলিয়া স্বায়ত্তশাসিত অঞ্চলের সবচেয়ে জনবহুল নগরী। এই জেলা-স্তরের পৌরসভাটি হুয়াং হো নদীর (পীত নদীর) উত্তরীয় মহাবাঁক অংশে নদীটির উত্তর তীরে অন্তর্দেশীয় মঙ্গোলিয়ার প্রশাসনিক রাজধানী হোহ্‌-হত নগরী থেকে ১৬০ কিলোমিটার পশ্চিমে অবস্থিত। মূল পাওথৌ নগরীতে ২০ লক্ষ এবং এর বৃহত্তর প্রশাসনিক অঞ্চলে ২৬ লক্ষের বেশি লোকের বাস। "পাওথৌ" কথাটির অর্থ "হরিণের শহর"। এছাড়া এটিকে "গোবি মরুভূমির ইস্পাত নগরী" () নামেও ডাকা হয়।

৭ম থেকে ১০ম শতকের মধ্যে থাং রাজবংশের শাসনামলে এই এলাকায় একটি বসতি ও সেনাছাউনি স্থাপিত হয়। এরপরে মঙ্গোল জাতির লোকেরা এর নিয়ন্ত্রণ নিয়ে নেয়। ১৮শ শতকের শুরু পর্যন্তও এটি একটি ছোট গ্রাম ছিল। ছিং রাজবংশের শাসনামলে ১৮শ শতকের শেষ দিকে এটি ধীরে ধীরে বাজার শহরে পরিণত হয়। ১৯২৩ সালে চীনের জাতীয় রাজধানী বেইজিং থেকে পাওথৌ পর্যন্ত রেলসংযোগ প্রতিষ্ঠিত হলে শহরটি অর্থনৈতিক উন্নতি ঘটতে শুরু করে। ১৯২৫ সালে এটিকে একটি প্রশাসনিক উপজেলা বা কাউন্টির মর্যাদা দেওয়া হয়। এরপর শহরটি দ্রুত মঙ্গোলিয়া ও উত্তর-পশ্চিম চীনের সাথে বাণিজ্যের একটি কেন্দ্রে পরিণত হয়। দ্বিতীয় বিশ্বযুদ্ধের সময় এটি জাপানিদের নিয়ন্ত্রণে চলে যায় এবং জাপানিরা শহরের কাছেই কয়লা ও অন্যান্য খনিজের সমৃদ্ধ ভাণ্ডার আবিষ্কার করে।

১৯৪৯-এর পরে বেইজিংয়ের সাথ রেলসংযোগ পুনঃস্থাপন করা হয়। সেসময় এখানে মাত্র ১ লক্ষ লোকের বাস ছিল। চীনা সরকার এটিকে একটি শিল্পনগরীতে পরিণত করার সিদ্ধান্ত নেয়। উত্তরের পাইয়ান ওপো এলাকার লৌহ আকরিক, পূর্বের শিকুয়াই অঞ্চলের তাছিং পর্বতমালা সংলগ্ন স্থানের কোক কয়লা এবং স্থানীয় চুনাপাথরের সুবাদে ১৯৬০-এর দশকে এসে পাওথৌ একটি লৌহ ও ইস্পাত শিল্প কেন্দ্রে পরিণত হয়। এখানে চীনের সেনাবাহিনীর জন্য লোহার ট্যাংক প্রস্তুত করা হত। এরপরে শহরটি কেবল অন্তর্দেশীয় মঙ্গোলিয়া বা উত্তর চীন নয়, বরং সমস্ত চীনের একটি প্রধান শিল্পনগরীতে পরিণত হয়। ১৯৯০-এর দশকে এখানে উচ্চ প্রযুক্তি শিল্প-উদ্যান প্রতিষ্ঠা করা হয়। এখানে যন্ত্রপাতি, রাসায়নিক দ্রব্য ও ইলেকট্রনীয় সামগ্রী শিল্পোৎপাদনের কারখানা আছে।  মঙ্গোলীয় জাতির লোকেরা পাওথৌ নগরীর বৃহত্তম সংখ্যালঘু সম্প্রদায় গঠন করেছে।

ইস্পাতের পাশাপাশি পাওথৌতে বিরল মৃত্তিকা ধাতু পরিশোধন করা হয়। বর্তমানে বিশ্বের বিরল ধাতুর দুই-তৃতীয়াংশই পাওথৌ শহরে পরিশোধন করা হয়। এই বিরল মৃত্তিকা ধাতুগুলি (নিওডিমিয়াম ও সিরিয়াম) অত্যাধুনিক জীবনের সর্বত্র বিরাজমান: বায়ুকলের চুম্বক, বৈদ্যুতিক মোটরগাড়ির ইঞ্জিন, স্মার্টফোন ও সমতল পর্দার টেলিভিশনের পর্দা ও ইলেকট্রনীয় বর্তনী, কানের ইয়ারফোন ও কম্পিউটার হার্ড ডিস্কের চুম্বক, সর্বত্রই এগুলি ব্যবহৃত হয়। বিশ্বের আধুনিকতম তথ্যপ্রযুক্তির যন্ত্রগুলির বিরল কাঁচামাল আক্ষরিক অর্থেই পাওথৌ থেকে আসে। তবে এই পরিশোধন প্রক্রিয়াটি পরিবেশের জন্য অত্যন্ত বিপজ্জনক, মাটির সাথে বিপুল পরিমাণে অম্ল বা অ্যাসিড চালনা করে এই ধাতুগুলিকে পৃথক করা হয়। বেশিরভাগ দেশই এই বিপজ্জনক কাজ করতে আগ্রহী না হলেও চীন সারা বিশ্বের পুঁজিবাদী প্রযুক্তি ব্যবসা প্রতিষ্ঠানগুলির অর্থনৈতিক প্রবৃদ্ধির প্রয়োজনে এই কাজটি করার সিদ্ধান্ত নেয়। ফলে পাওথৌ শহর থেকে ৭৫ মাইল দূরে অত্যন্ত বিষাক্ত বর্জ্যের একটি বিশালাকার হ্রদের সৃষ্টি হয়েছে, যা সারা পৃথিবীর মানুষের উচ্চ ইলেকট্রনীয় প্রযুক্তির জন্য তৃষ্ণার কারণে সৃষ্ট এক দুঃখজনক পরিবেশ বিপর্যয়।

## তথ্যসূত্র

বিষয়শ্রেণী:চীনের শহর
অ্যালান আমিন

**অ্যালান আমিন** ভারতের বলিউড, টলিউড এবং মলিউডের চলচ্চিত্র শিল্পের অ্যাকশন চিত্রের পরিচালক । তিনি ২০০১,২০০৪,২০০৬ সালে *[[মিশন কাশ্মীর]]* (2000), *কিয়ামতঃ সিটি আন্ডার থ্রেট* (2003) এবং *দাস(২০০৫)* চলচ্চিত্রের জন্য শ্রেষ্ঠ মারপিট বিভাগে ফিল্মফেয়ার পুরস্কার পান।  এছাড়াও জগ্গা জাসোস (২০১৭) চলচ্চিত্রের জন্য তিনি ২০১৮ সালে শ্রেষ্ঠ মারপিট বিভাগে ফিল্মফেয়ার পুরস্কারে মনোনীত হন।

## চলচ্চিত্রের তালিকা

* *কায়ামকুলাম কোচুনি* (২০১৮) (মালায়ালাম)
* *[[বস ২|বস ২: ব্যক টু রুল]]* (২০১৭) (বাংলা)
* *[[ডিশুম]]* (২০১৬)
* *রোমিও রঞ্জা* (২০১৪) (পাঞ্জাবি)
* *[[রংবাজ (২০১৩-এর চলচ্চিত্র)|রংবাজ]]* (২০১৩) (বাংলা)
* *মুম্বাই পুলিশ* (২০১৩) (মালায়ালাম)
* *ক্যাসানোভা* (২০১১) (মালায়ালাম)
* *প্লেয়ারস* (২০১২)
* *প্রিন্স* (২০১০)
* *ব্লু* (২০০৯)
* *দিল্লি -৬* (২০০৯)
* *সিং ইস কিং* (২০০৮)
* *রেস* (২০০৮)
* *মারুধামালাই* (২০০৭) (তামিল)
* *মাদ্রাসি* (২০০৬) (তামিল)
* *নকশা* (২০০৬)
* *দি নেমসেক* (২০০৬) (ইংরেজি) এবং (বাংলা)
* *[[ধুম ২]]* (২০০৬)
* *[[রং দে বাসন্তী|রঙ দে বাসন্তী]]* (২০০৬)
* *হ্যাপি* (২০০৬) (তেলুগু)
* *জয় চিরেনঞ্জেভা* (২০০৫) (তেলুগু)
* *চকলেট* (২০০৫)
* *দাস* (২০০৫)
* *সরকার* (২০০৫)
* *[[পহেলি]]* (২০০৫)
* *[[কাল (২০০৫-এর চলচ্চিত্র)|কাল]]* (২০০৫)
* *চেহারা* (২০০৫)
* *ব্ল্যাকমেল* (২০০৫)
* *[[ধুম]]* (২০০৪)
* *[[ফিদা]]* (২০০৪)
* *কিউন...* *!* *হো গয়া না* (২০০৪)
* *[[ম্যায় হুঁ না]]* (২০০৪)
* *রুলস: প্যায়ের কা সুপারহিট ফর্মুলা* (২০০৩)
* *দারনা মন হ্যায়* (২০০৩)
* *কায়ামত: সিটি আন্ডার থ্রেট* (২০০৩)
* *ভূত* (২০০৩)
* *হাসিল* (২০০৩)
* *দ্য হিরো: লাভ ষ্টোরি অফ এ স্পাই* (২০০৩)
* *[[রিস্তা]]* (২০০২)
* *রোড* (২০০২)
* *[[শক্তি: দ্য পাওয়ার]]* (২০০২)
* *অগ্নি বর্ষা* (২০০২)
* *দি লিজেন্ড অফ ভগত সিং* (২০০২)
* *না তুম জানো না হাম* (২০০২)
* *মোকশা: শ্যালভেশান* (২০০১)
* *দি ওয়ারিয়র* (২০০১)
* *আকস* (২০০১)
* *[[লাভ কে লিয়ে কুচ ভি কারেগা]]* (২০০১)
* *[[মিশন কাশ্মীর]]* (২০০০)
* *থাকসাক* (১৯৯৯)
* *হু তু তু* (১৯৯৯)
* *[[আর্থ (১৯৯৮-এর চলচ্চিত্র)|১৯৪৭ আর্থ]]* (১৯৯৮)
* *সত্য* (১৯৯৮)
* *[[দিল সে..|দিল সে ..]]* (১৯৯৮)
* *স্টিপ আপার লিপস* (১১৯৮)
* *বেখুদি* (১৯৯২)
* *যোদ্ধা* (১৯৯১)

## অন্যান্য কাজ
অ্যালান আমিন এমটিভি,*পালসার এমটিভি স্টান্ট ম্যানিয়া -এর* উপস্থাপক হিসাবে কাজ করে। তিনি *স্টান্ট ম্যানিয়াের* পরিচালক এবং সমন্বয়কারী।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:মালয়ালম চলচ্চিত্র পরিচালক
বিষয়শ্রেণী:তেলুগু চলচ্চিত্র পরিচালক
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
আল জামিয়াতুল আশরাফিয়া

**আল জমিয়াতুল আশরাফিয়া** (, ) ভারতের আহলে-সুন্নাত ওয়াল জামাআতর বেরলভী শাখার একটি ইসলামী শিক্ষাপ্রতিষ্ঠান। এটি উত্তর প্রদেশ রাজ্যের মুবারকপুরে অবস্থিত। আল জামিয়াতুল আশরাফিয়া ভারতের বৃহত্তম ইসলামি শিক্ষা প্রতিষ্ঠানগুলোর অন্যতম।

## ইতিহাস
১৮৯৮ সালে তৎকালীন ব্রিটিশ ভারত মুবারকপুর শহরে *মিসবাহুল উলুম* নামে একটি মাদরাসা শুরু হয়েছিল।  কিচাচের সৈয়দ শাহ আলী হুসেন আশরাফের নামানুসারে এর নামকরণ করা হয়েছিল 'আশরাফিয়া'। বহু বছর ধরে লড়াই করার পর এবং কয়েকবার লোকেশন সরিয়ে নেওয়ার পরে, হাফিজ আবদুল আজিজ মুরাদাবাদীর অর্থ সংগ্রহের মাধ্যমে একটি নতুন ভবন নির্মিত হয়েছিল। এটি বর্তমানে দারুল উলুম আহলে সুন্নাত আশরাফিয়া মিসবাহুল উলুম নামে পরিচিত। 

জামিয়াটি খুব ছোট তা বুঝতে পেরে হাফিজ আবদুল আজিজ ১৯৭২ সালের মে মাসে আশরাফিয়াকে আরও বড় ক্যাম্পাসে স্থানান্তরিত করার বিষয়ে আলোচনা করার জন্য একটি শিক্ষামূলক সম্মেলনের আয়োজন করেছিলেন। রেজভী আন্দোলনের ইসলামিক স্কলার মুস্তাফা রাজা খানের পুত্র আহমদ রাজা খান এবং আল্লামা আরশাদ কাদেরী ১৯৭২ সালে সুন্নি হানাফী ইসলামী ভাবাদর্শ প্রতিষ্ঠা করার জন্য আজমগড় শহরের বাহিরে এর ভিত্তিপ্রস্তর স্থাপন করেন।  আল্লামা জিয়াউল মোস্তফা, আল্লামা আরশাদুল কাদেরী, আল্লামা মুমতাজ আহমদ আশরাফুল কাদেরী, মুফতি আবদুল মান্নান, মাওলানা শফী,জনাব ক্বারী ইয়াহইয়া ও কামারুজ্জামান আজমির মতো ব্যক্তিত্বরা প্রতিষ্ঠানের প্রয়োজনীয় তহবিল সংগ্রহের জন্য আবদুল আজিজ মুরাদাবাদীর সাথে কাজ করেছিলেন। 
  

## ছাত্র
এই বিশ্ববিদ্যালয়ে প্রায় ৫৫০০+ ছাত্র রয়েছে।

## ভর্তি
ভর্তি পরীক্ষার মাধ্যমে ভর্তি হতে হয়। যারা ভর্তি হতে ইচ্ছুক তাদের ৯ শাওয়াল সবাইকে ডাকা হয়। ১০ বা ১১ শাওয়াল ভর্তি পরীক্ষা অনুষ্ঠিত হয়। ১৮ শাওয়াল যথারীতি ক্লাশ আরম্ভ হয়।

## বিভাগ

* কম্পিউটার সায়েন্স বিভাগ
* হিফজুল কুরআন বিভাগ
* দরসী নিজামী কোর্স
* তাজভীদ ও কেরাআত বিভাগ
* তাখাসসুস ফিল ফিকহিল হানাফী
* আরবী সাহিত্য বিভাগ
* ফতোয়া প্রশিক্ষণ বিভাগ
* হাদীস বিভাগ
* ধর্মতত্ব বিভাগ
* দাওয়াত ও তাবলীগ বিভাগ। 

## সুন্নি বোর্ড স্থাপন
১৯৯২ সালে মোবারকপুরের আল জামিয়াতুল আশরাফিয়া এর তত্ত্বাবধানে মুফতিদের নিয়ে গঠিত একটি সংস্থা হিসাবে সুন্নি বোর্ড গঠন করা হয়েছিল।

## আরো দেখুন

* জামিয়া নিজামিয়া
* জমিয়াতুর রাজা
* ভারতে ইসলাম
* আল-জামে-অতুল-ইসলামিয়া
* মানজার-ই-ইসলাম

## বহিঃসংযোগ

## তথ্যসূত্র

* 

বিষয়শ্রেণী:ভারতের মাদ্রাসা
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:১৮৯৮-এ ভারতে প্রতিষ্ঠিত
বিষয়শ্রেণী:বেরলভী ইসলামি বিশ্ববিদ্যালয় এবং কলেজ
আজিজি মসজিদ, উত্তর সুমাত্রা

**আজিজি মসজিদ, উত্তর সুমাত্রা** ইন্দোনেশিয়ার মুসলমানদের একটি উপাসনালয়। যা তেনজাং পুরা, উত্তর সুমাত্রায় অবস্থিত। এটি ছিল লাংকাট সালতানাতের রাজকীয় মসজিদ।

## ইতিহাস
লাংকাট সালতানাতের উনিশ শতকের শেষের শাসক এবং টেংকু সুলতানের হাজী মুসা আল-খালিদী আল-মুয়াজজম সিয়াহর পুত্র টেংকু সুলতান আবদুল আজিজের নির্দেশে ১৮৮৯ সালে মসজিদটির নির্মাণকাজ শুরু হয়।  মসজিদটির নকশা করেছিলেন এক জার্মান স্থপতি। বেশিরভাগ নির্মাণ শ্রমিক লাংকাট রিজেন্সি-র চীনা বাসিন্দা ছিলেন। পেনাং এবং সিঙ্গাপুর থেকে বাতাং সেরানগান নদীর মাধ্যমে নির্মাণ সামগ্রী প্রেরণ করা হয়েছিল এবং ৮০ টি গরুর গাড়ি দিয়ে তা স্থানান্তরিত করা হয়েছিল।  মসজিদটির নির্মাণ কাজ শেষ হওয়ার আগে আবদুল আজিজ মারা গিয়েছিলেন। সুতরাং নির্মাণকাজটি তাঁর ছেলে টেংকু সুলতান মাহমুদ রহমত সায়াহ হাতে নিয়েছিলেন।  মসজিদটির নির্মাণ কাজ ১৩ই জুন, ১৯০২ সালে শেষ হয়েছিল। ১৯২৬ সালে মসজিদটিতে একটি মিনার যুক্ত করা হয়।

১৯৭৮-১৯৭৯, ১৯৮০-১৯৮১ এবং ১৯৯০-১৯৯১ সালে মসজিদটি বেশ কয়েকবার সংস্কার করা হয়েছিল।

## মসজিদ
বাম|থাম্ব|ইন্দোনেশিয়ার উত্তর সুমাত্রায় অবস্থিত মসজিস, নাম আজিজি মসজিদ।
মসজিদ কমপ্লেক্সটি প্রায়  জায়গা নিয়ে দাঁড়িয়ে আছে। প্রধান প্রার্থনা হলটি প্রায় ২৫x২৫ মিটার। প্রধান প্রার্থনা হলের উত্তর, দক্ষিণ এবং পূর্ব দিকে তিনটি মুঘল স্টাইলের প্রবেশদ্বার রয়েছে। মসজিদটির রয়েছে মুঘল-স্টাইলের গম্বুজ রয়েছে যা তামা দিয়ে সজ্জিত। সবচেয়ে ভারী গম্বুজটির ওজন প্রায় ৪০ টন।  অভ্যন্তর প্রধানত মার্বেল পাথর ও ইতালিয়ান স্ফটিক ঝাড়বাতি দিয়ে সজ্জিত।  মসজিদ কমপ্লেক্সের ভিতরে ল্যাংকাট সালতানাতের অন্তর্ভুক্ত রাজ পরিবারের বেশ কয়েকটি সমাধি রয়েছে। 

মালয়েশিয়ার কেদাহ শহরের জহির মসজিদের নির্মাণশৈলী থেকে অনুপ্রাণিত হয়ে আজিজি মসজিদের স্থাপত্য নির্মাণ করা হয়। 
## আরো দেখুন

* ইন্দোনেশিয়ায় ইসলাম
* ইন্দোনেশিয়ার মসজিদগুলির তালিকা

## তথ্যসূত্র

## কাজ উদ্ধৃত

* 
* 

বিষয়শ্রেণী:ইন্দোনেশিয়ার মসজিদ
বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id)
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উত্তর সুমাত্রার মসজিদ
বিষয়শ্রেণী:২০শ শতাব্দীর মসজিদ
বিষয়শ্রেণী:১৯০২-এ সম্পন্ন মসজিদ
বিষয়শ্রেণী:মুঘল মসজিদ
বিষয়শ্রেণী:২০শ শতাব্দীর এশিয়ার মসজিদ
আব্দুল্লাহ ইবনে আবি আওফা

**আব্দুল্লাহ ইবনে আবি আওফা** (আরবী: عبد الله بن أبي أوفى) মুহাম্মাদের অন্যতম সাহাবী এবং একজন হাদিস বর্ণনাকারী ছিলেন।

## বর্ণিত হাদিসসমূহ
১) আব্দুল্লাহ ইবনে আবি আউফা বর্ণিত:

এক ব্যক্তি বাজারে কিছু জিনিস প্রদর্শন করল এবং একটি মিথ্যা শপথ নিয়ে বলল যে তাদের জন্য এত বেশি পরিমানে দেওয়া হয়েছে যদিও তাদের সেই পরিমাণ প্রস্তাব করা হয়নি তারপরে নিম্নলিখিত ঐশ্বরিক আয়াতটি নাজিল হয়: -

"নিশ্চয়! যারা আল্লাহর নামে অঙ্গীকার করে ও তার কসম খেয়ে কিছুটা লাভ করে . . . তারা যন্ত্রণাদায়ক শাস্তি পাবে।"(৩:৭৭) ইবনে আবি আওফা যোগ করেন, "উপরে বর্ণিত ব্যক্তি হলেন একজন অবিশ্বাসী রিবা-ভক্ষক (অর্থাৎ সুদ গ্রহণকারী)।

২) আবদুল্লাহ ইবনে আবি আওফা:

"নবী বলেন: 'আল্লাহুম্মা তাহিরনি বিথ-থালজি ওয়াল-বরাদ ওয়াল-মা 'আল-বারিদ, আল্লাহুম্মা তাহিরনি মিন আদ-দুনুব কামা ইয়ুতাহার আথ-থাউব আল-আবায়াদ মিন অদ-দানাস (হে আল্লাহ, আমাকে বরফ, শিলাবৃষ্টি এবং ঠান্ডা পানি দিয়ে পবিত্র করুন, হে আল্লাহ, যেমন আমাকে সাদা পোশাক থেকে ময়লা পরিষ্কার করা হয় তেমনি পাপ থেকে আমাকে পবিত্র করুন।)."

## আরও দেখুন

* ইসলাম

## তথ্যসূত্র


বিষয়শ্রেণী:পুরুষ সাহাবা
বিষয়শ্রেণী:হাদিস বর্ণনাকারী সাহাবা
বিষয়শ্রেণী:সাহাবা
আবু বাসীর

**আবু বাসীর** (রাঃ) ছিলেন রাসুলুল্লাহ (সা.)-এর একজন বিশিষ্ট সাহাবী, যিনি ইসলামের প্রথম যুগে মক্কার কুরাইশদের অত্যাচার থেকে মুক্তি পেতে চেয়েছিলেন এবং পরবর্তীতে এক প্রতিরোধ বাহিনী গঠন করেছিলেন।

## জীবনী
আবু বাসীর (রাঃ) মক্কায় জন্মগ্রহণ করেন এবং ইসলাম গ্রহণের পর কুরাইশদের অত্যাচারের শিকার হন। তিনি হুদাইবিয়া সন্ধির পর মদিনায় হিজরত করতে চাইলে কুরাইশরা তাকে বাধা দেয় এবং বন্দি করার চেষ্টা করে।

## কুরাইশদের বিরুদ্ধে প্রতিরোধ
হুদাইবিয়া সন্ধির শর্ত অনুযায়ী, নবী (সা.) আবু বাসীরকে কুরাইশদের কাছে ফিরিয়ে দিতে বাধ্য হন। কিন্তু আবু বাসীর পালিয়ে গিয়ে উপকূলীয় এলাকায় আশ্রয় নেন এবং সেখানে তিনি কুরাইশদের বণিক কাফেলাগুলোর ওপর আক্রমণ শুরু করেন। পরে আরও নির্যাতিত মুসলমানরা তার সাথে যোগ দেন এবং এক শক্তিশালী প্রতিরোধ বাহিনী গড়ে তোলেন। এই বাহিনী কুরাইশদের জন্য বড় চ্যালেঞ্জ হয়ে দাঁড়ায়।

## ইসলাম গ্রহণ ও নবীর অনুমোদন
আবু বাসীর (রাঃ) এর প্রতিরোধ বাহিনী কুরাইশদের এতটাই দুর্বল করে দেয় যে, তারা নবী (সা.)-কে অনুরোধ করে যেন তিনি তাদেরকে মদিনায় নিয়ে নেন। নবী (সা.) তার নেতৃত্বকে স্বীকৃতি দেন এবং তাদেরকে ইসলামের জন্য সংগ্রাম চালিয়ে যেতে উৎসাহিত করেন।

## মৃত্যু
আবু বাসীর (রাঃ) আনুমানিক ৬৩০ খ্রিস্টাব্দে ইন্তেকাল করেন। তার সংগ্রাম ইসলামের ইতিহাসে এক গুরুত্বপূর্ণ অধ্যায় হিসেবে বিবেচিত হয়।

## তথ্যসূত্র

## বহিঃসংযোগ
* Sunnah.com - Hadith Collection
* Encyclopaedia Britannica

বিভাগ:আরব ইতিহাস
বিভাগ:সাহাবী
বিভাগ:ইসলামের ইতিহাস

বিষয়শ্রেণী:সাহাবী
বিষয়শ্রেণী:মক্কার ব্যক্তি
হামেদুর রহমান

ইকবাল **হামেদুর রহমান** (উর্দু:اقبال حميدرحمان; জন্ম ২৫ সেপ্টেম্বর ১৯৫৬)। তিনি বাঙালি বংশোদ্ভূত অবসরপ্রাপ্ত পাকিস্তানি বিচারক, ২০১৩ থেকে ২০১৬ সাল পর্যন্ত পাকিস্তান সুপ্রিম কোর্টের বিচারক হিসাবে দায়িত্ব পালন করেন।

বিচারপতি হিসাবে নিযুক্ত হওয়ার আগে তিনি সল্প পরিসরে ইসলামাবাদ হাইকোর্টের প্রধান বিচারপতি হিসাবে দায়িত্ব পালন করেছিলেন। তিনি প্রধানমন্ত্রী ইউসুফ রাজা গিলানির কাছ থেকে মনোনয়ন পেয়েছেন এবং রাষ্ট্রপতি আসিফ জারদারি নিয়োগ করেছেন। ব্যাপ্তিকালঃ ২০১০ থেকে ২০১৩ সাল পর্যন্ত।  তিনি অসাম্প্রদায়িক বিচারব্যবস্থার জন্য গৌরব অর্জন করে, এবং তিনি বিখ্যাত প্রধান বিচারপতি হামুদুর রহমানের পুত্র। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাঙালি বংশোদ্ভূত পাকিস্তানি ব্যক্তি
বিষয়শ্রেণী:ইসলামাবাদের ব্যক্তি
বিষয়শ্রেণী:বাঙালি আইনজীবী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:পাকিস্তানি আইনজ্ঞ
বিষয়শ্রেণী:পাকিস্তানের সুপ্রিম কোর্টের বিচারপতি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:বাঙালি শিক্ষাবিদ
জর্জ মাডি

**জর্জ হোরাশিও মাডি** (; জন্ম: ২৬ নভেম্বর, ১৯১৫ - মৃত্যু: ৮ জুন, ২০০২) সেন্ট ক্যাথরিনের স্পেনিশ টাউন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন **জর্জ মাডি**। তবে, উইজেডেনে তাকে ‘মুদি’ নামে লিপিবদ্ধ করা রয়েছে।

## প্রথম-শ্রেণীর ক্রিকেট
১৯৩১-৩২ মৌসুম থেকে ১৯৫১-৫২ মৌসুম পর্যন্ত জর্জ মাডি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহী বামহাতি ব্যাটসম্যান ও বামহাতি স্পিনার হিসেবে খেলতেন। সফররত এমসিসি দলের বিপক্ষে জ্যামাইকার সদস্যরূপে ৯৪ ও অপরাজিত ৬০ রানের ইনিংস খেলেন।

১৯৩১-৩২ মৌসুমে লর্ড টেনিসনের নেতৃত্বে সফররত ইংরেজ দলের বিপক্ষে প্রথম-শ্রেণীর ক্রিকেটে জর্জ মাডি’র অভিষেক ঘটে। ১৯৫১-৫২ মৌসুম পর্যন্ত সতেরোটি খেলায় অংশ নিয়েছিলেন। এক পর্যায়ে তিনি সম্মানীয় কোচের দায়িত্ব ছিলেন ও তরুণ আল্ফ ভ্যালেন্টাইনকে প্রশিক্ষণ প্রদান করেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ মাডি। ১৪ মার্চ, ১৯৩৫ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

মার্চ, ১৯৩৫ সালে কিংস্টনে অনুষ্ঠিত ঐ টেস্টে সফরকারীদেরকে পরাজিত করার মাধ্যমে ওয়েস্ট ইন্ডিজ দল প্রথম সিরিজ জয়ের গৌরব অর্জন করে। ছয় নম্বরে ব্যাটিংয়ে নেমে তিনি মাত্র পাঁচ রান সংগ্রহ করলেও অপর প্রান্তে সতীর্থ জর্জ হ্যাডলি ২৭০ রানে অপরাজিত অবস্থায় মাঠ ছেড়েছিলেন। তবে, সফরকারী দলের লেস অ্যামেস ও জ্যাক ইডনের মধ্যকার ষষ্ঠ উইকেটে ১৫৭ রানের জুটি ভেঙে কৃতিত্বের পরিচয় দেন। অন্যদিকে, ফলো-অনের কবলে পড়াকালীন ইংরেজ অধিনায়ক বব ওয়াট ভাঙা চোয়ালে রিটায়ার্ড হার্ট হতে বাধ্য হন।

## অবসর
১৯৪৮ সালে জন গডার্ডের স্থলাভিষিক্ত হয়ে ভারত গমনার্থে তাকে দলে অন্তর্ভুক্ত করা হয়েছিল। তবে, লন্ডনে পৌঁছার পর তাকে জানানো হয় যে তার দরকার নেই। ১৯টি প্রথম-শ্রেণীর খেলায় অংশ নিয়ে ২২.২৩ গড়ে ৫৭৮ রান তুলেন ও ৩৫.৪৫ গড়ে ৪২ উইকেট লাভ করেছিলেন তিনি। আগস্ট, ১৯৩৮ সালে জ্যামাইকায় সফররত অক্সফোর্ড ও কেমব্রিজ বিশ্ববিদ্যালয় ক্রিকেট ক্লাবের বিপক্ষে মাত্র নয় ওভারে ৫/৩২ বোলিং পরিসংখ্যান গড়েন। এটিই তার সেরা বোলিং পরিসংখ্যান হিসেবে চিত্রিত হয়ে আছে।

৮ জুন, ২০০২ তারিখে ৮৬ বছর বয়সে জ্যামাইকার সেন্ট ক্যাথরিন এলাকায় জর্জ মাডি’র দেহাবসান ঘটে। মৃত্যুকালীন তিনি ওয়েস্ট ইন্ডিজের বয়োজ্যেষ্ঠ জীবিত টেস্ট ক্রিকেটারের মর্যাদা লাভ করেছিলেন। পরবর্তীতে, এসমন্ড কেন্টিশ এ সম্মাননার অধিকারী হন।

## তথ্যসূত্র

## আরও দেখুন
* জন ক্যামেরন
* লেসলি ওয়ালকট
* এক টেস্টের বিস্ময়কারী
* বর্ষীয়ান ক্রিকেটারদের তালিকা
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯১৫-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
আবু হাজাল মুসলিম ইবনে আওসাজা

**আবু হাজাল মুসলিম ইবনে আওসাজা আল-আসাদি** (আরবী: أَبُو حَجَل مُسْلِم ٱبْن عَوْسَجَة ٱلْأَسَدِيّ) ইসলামের নবী মুহাম্মদের একজন সাহাবি ছিলেন। তিনি কুফায় মুসলিম ইবনে আকিলকে সহায়তা করেছিলেন। অতঃপর তিনি তার পরিবারের সাথে হোসাইন ইবনে আলীর সেনাবাহিনীতে যোগদান করেন। কারবালার যুদ্ধে তিনি শহীদ হন।

## নাম এবং বংশ
তিনি হলেন খুজাইমা আল-আসাদির ছেলে আসাদের ছেলে দুদানের ছেলে তালাবার ছেলে সাদের ছেলে আওসাজার মুসলমান ছেলে। তাঁর কুনিয়াত হলো আবু হাজল। তিনি হোসাইন ইবনে আলীর সহচর ছিলেন। মুসলিম ইবনে আওসাজা ও হাবিব ইবনে মাজোয়াহির দু'জনই বনু আসাদ গোত্রের লোক ছিলেন।

## কুফায়
মুসলিম ইবনে আওসাজা কুফায় হোসাইন ইবনে আলীর দূত মুসলিম ইবনে আকিলকে অস্ত্রের সাহায্যে সমর্থন করেন এবং হোসাইন ইবনে আলীর প্রতি আনুগত্যের শপথ নেওয়ার চেষ্টা করেছিলেন। উবায়েদ ইবনে যিয়াদের গুপ্তচর মাকিল, মুসলিম ইবনে আওসাজার মাধ্যমে মুসলিম ইবনে আকিলের নিরাপদ বাড়িটির সন্ধান পেয়েছিলেন। ফলস্বরূপ, হানী ইবনে উরওয়া যিনি তার বাড়িতে মুসলিম ইবনে আকিলকে আশ্রয় দিয়েছিলেন তাদের গ্রেপ্তার করা হয়েছিল। অতঃপর মুসলিম ইবনে আকিল সেনাবাহিনীকে সংগঠিত করতে মুসলিম ইবনে আওসাজাকে বনু আসাদ এবং মাদহিজ এর সেনাপতি হিসাবে এবং আরও কিছু সেনাপতিকে বেছে নিয়েছিলেন। হানী ইবনে উরওয়া এবং মুসলিম ইবনে আকিয়েল উবায়দুল্লাহ ইবনে যিয়াদ কর্তৃক নিহত হওয়ার পরপরই মুসলিম ইবনে আওসাজা কিছুক্ষণের জন্য নিরাপদ বাড়িতে লুকিয়েছিলেন। এরপরে তিনি কারবালায় পরিবারের সাথে হোসাইন ইবনে আলীর সেনাবাহিনীতে যোগ দেন।

## কারবালায়

### আশুরার আগের রাত
তাসুয়ার রাতে হোসাইন ইবনে আলী তার সৈন্যদের বলেছিলেন:

এরপর কিছু সাহাবী আবারও হোসাইন ইবনে আলীর প্রতি তাদের আনুগত্য ও বিশ্বস্ততার কথা ঘোষণা করেন। বনু হাশিমের বংশধরদের পরে, মুসলিম ইবনে আওসাজা প্রথম ব্যক্তি যিনি বলেছিলেন:

#### কারবালার যুদ্ধে তাঁর নীতিবাক্য
তিনি কারবালার যুদ্ধে বারবার এই নীতিবাক্য ব্যক্ত করেছিলেন:

আসাদ মানে সিংহ।

## মৃত্যু
আমর ইবনে কার্তাহ এর আগে কারবালার যুদ্ধে প্রথম নিহত হন মুসলিম ইবনে আওসাজা। তাঁর বয়স হয়েছিল প্রায় ৭০ বছর।

## আরও দেখুন
* কারবালার যুদ্ধে হোসাইন ইবনে আলীর সেনাবাহিনীর হতাহতের তালিকা
* আশুরা
* তাসুয়া
* বুরায়ের ইবনে খুযায়ের আল-হামদানি

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:শহীদ সাহাবা
বিষয়শ্রেণী:শিয়াদের পক্ষে সাহাবা
বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:হোসাইন ইবনে আলী
বিষয়শ্রেণী:৬৮০-এ মৃত্যু
সিদ্দিকুর রহমান (মানিকগঞ্জের রাজনীতিবিদ)

**মোহাম্মদ সিদ্দিকুর রহমান** বাংলাদেশের মানিকগঞ্জ জেলার রাজনীতিবিদ ও মানিকগঞ্জ-১ (দৌলতপুর, শিবালয় ও ঘিওর) আসনের সাবেক সংসদ সদস্য।

## প্রাথমিক জীবন
সিদ্দিকুর রহমান মানিকগঞ্জ জেলায় জন্মগ্রহণ করেন।

## রাজনৈতিক জীবন
সিদ্দিকুর রহমান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে মানিকগঞ্জ-১ (দৌলতপুর, শিবালয় ও ঘিওর) আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
আল-আজহার প্রধান মসজিদ

**আল-আজহার গ্রেট মসজিদ** () সিসিংগামাংগারাজা সড়ক, কেবায়ুরান বারু, জাকার্তায় অবস্থিত একটি মসজিদ। মসজিদটি ১৯৫৩ থেকে ১৯৫৮ সালের মধ্যে নির্মিত হয়েছিল। এটি মূলত *মেসজিদ আগুং* (গ্রেট মসজিদ) নামে পরিচিত। ১৯৭৮ সালে ইস্তিকলাল মসজিদ নির্মাণ না করা অবধি এটি জাকার্তার বৃহত্তম মসজিদ ছিল। আল-আজহার মসজিদ এবং মসজিদ কমপ্লেক্সটি তার শিক্ষামূলক কাজের জন্য সুপরিচিত।

## ইতিহাস
বাম|থাম্ব| আল আজহার গ্রেট মসজিদ।
কেবায়ুরান বারুতে একটি মসজিদ এবং একটি বিদ্যালয় নির্মাণের ধারণাটি মাস্যূমী পার্টির ১৪ জনের দ্বারা শুরু হয়েছিল। তৎকালীন ইন্দোনেশিয়ান সমাজ বিষয়ক মন্ত্রণালয়ের সায়ামসুডিনের সুপারিশ অনুসারে ১৪ জন ব্যক্তি ১৯৫২ সালের এপ্রিলে ইসলামিক ডরমিটরি স্কুল ফাউন্ডেশন (*ইয়ায়াসান প্যাসানট্রেন ইসলাম* বা ওয়াইপিআই) প্রতিষ্ঠা করেন। ধর্ম মন্ত্রণালয় মসজিদ এবং একটি বিদ্যালয় নির্মাণের জন্য একটি সীমিত স্টার্ট-আপ তহবিল সরবরাহ করেছিল। জাকার্তার মেয়র কেবায়োরান বারুর নতুন শহরতলিতে ৪ হেক্টর একটি জমি অনুদান দেন। হামকা যিনি একজন ইন্দোনেশিয়ান উলামা ও রাজনৈতিক কর্মী- তিনি পরামর্শ দেন যে- বিদ্যালয়ের আগে যেন একটি মসজিদ নির্মিত হয়, তাহলে বিদ্যালয়ের ভবনটি নির্মাণাধীন অবস্থায়, মসজিদটিতে ক্লাস সহ পুরো অফিসের কার্যক্রম শুরু করতে পারব। সিদ্ধান্ত হওয়ার পর ১৯৫৩ সালের ১৯ নভেম্বর মসজিদটির নির্মাণ কাজ শুরু হয়। মসজিদটির নির্মাণ ১৯৫৮ সালে সমাপ্ত হয় এবং আনুষ্ঠানিকভাবে মসজিদ আগুং কেবায়ুরান বা কেবায়ুরান গ্রেট মসজিদ হিসাবে উদ্বোধন করা হয়।  সমাপ্তির সময় এটি ছিল জাকার্তার বৃহত্তম মসজিদ।

১৯৬০ সালে জাকার্তায় সরকারীভাবে সফররত মিশরের আল আজহার বিশ্ববিদ্যালয়ের রেক্টর মাহমুদ শালতুতের পরামর্শের পরে **আল আজহার গ্রেট মসজিদ** হিসেবে নামকরণ করা হয়।  শালতুত হামকাকে *ইমাম বেসার* (প্রধান ইমাম) হিসাবে স্বীকৃতি দেয়।

হামকা ইমাম হিসাবে তাঁর নতুন ভূমিকা শুরু হয়। ইন্দোনেশিয়ায় কমিউনিস্টের ছায়ায় ছড়িয়ে থাকা সমাজে ইসলামের জন্য ক্রমবর্ধমান বিপদের প্রতি দৃষ্টি রেখে সে চিন্তিত হয়। ইসলামকে তার সংস্কৃতির অধীনে বাঁচতে সহায়তা করার জন্য, হামকার মতে মুসলমানদের আরও জ্ঞানবান হওয়া দরকার। তাই আল-আজহার গ্রেট মসজিদ মুসলমানদের আধুনিক পুনরুজ্জীবনের কেন্দ্র এবং দাওয়াতের কেন্দ্র হয়ে উঠে।  ৩০ সেপ্টেম্বর আন্দোলনের পরে ১৯৬৫-১৯৬৬ সংকট চলাকালীন সময় আল আজহার গ্রেট মসজিদ মুসলমানদের কমিউনিস্টবিরোধী প্রচারের কেন্দ্রবিন্দুতে পরিণত হয়েছিল। 

১৯৬৭ সালে আল আজহার মসজিদ কমপ্লেক্সে একটি কিন্ডারগার্টেন প্রতিষ্ঠিত হয়। আল আজহার মসজিদ কমপ্লেক্সের শিক্ষামূলক কার্যক্রম শেষ পর্যন্ত ২০০০ সালে নিকটস্থ **আল আজহার বিশ্ববিদ্যালয় ইন্দোনেশিয়া** প্রতিষ্ঠার পর সমাপ্ত হয় 

১৯৯৩ সালের ১৯ আগস্ট আল আজহার গ্রেট মসজিদকে জাকার্তা হেরিটেজ সাইট এবং একটি জাতীয় সাংস্কৃতিক ঐতিহ্য ঘোষণা করা হয়েছিল।

## ভবন
আল আজহার গ্রেট মসজিদটি মধ্যপ্রাচ্যের স্থাপত্য অনুসরণ করে একটি সাদা পেঁয়াজের মতো গম্বুজ আছে। এই মসজিদে একটি মিনার রয়েছে।

আল-আজহার গ্রেট মসজিদটি কেবল একটি মসজিদ হিসাবে নয়, সামাজিক কার্যক্রম এবংকেন্দ্র হিসাবে প্রতিষ্ঠিত হয়েছিল। এটি ইন্দোনেশিয়ার প্রথম "আধুনিক" মসজিদগুলির মধ্যে একটি। মসজিদটির ভবনটিতে আধুনিক সকল সুযোগ-সুবিধা রয়েছে। যেমন: একটি ইসলামিক গ্রন্থাগার, একটি বক্তৃতা এবং একটি সেমিনার হল, একটি স্বাস্থ্য ক্লিনিক, ধর্মীয় এবং ধর্মনিরপেক্ষ উভয় বিষয়ের জন্য ক্লাস এবং ছাত্রাবাস।

## আরো দেখুন
* ইন্দোনেশিয়ায় ইসলাম
* ইন্দোনেশিয়ার মসজিদের তালিকা

## তথ্যসূত্র

বিষয়শ্রেণী:জাকার্তার মসজিদ
বিষয়শ্রেণী:১৯৫৮-এ সম্পন্ন মসজিদ
পারমা কালচো ১৯১৩

**পারমা কালচো ১৯১৩** (সাধারণত **পারমা কালচো** অথবা শুধুমাত্র **পারমা** নামে পরিচিত) হচ্ছে পারমা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১৩ সালের ১৬ই ডিসেম্বর তারিখে প্রতিষ্ঠিত হয়েছে। পারমা কালচো তাদের সকল হোম ম্যাচ পারমার স্তাদিও এন্নিও তারদিনিতে খেলে থাকে; যার ধারণক্ষমতা হচ্ছে ২২,৩৫৯। বর্তমানে এই ক্লাবের ম্যানেজারের দায়িত্ব পালন করছেন ফাবিও লিভেরানি এবং সভাপতির দায়িত্ব পালন করছেন কাইল ক্রাউস। পর্তুগিজ মধ্যমাঠের খেলোয়াড় ব্রুনো আলভেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পারমা কালচো এপর্যন্ত ৪টি শিরোপা জয়লাভ করেছে; যার মধ্যে ৩টি কোপ্পা ইতালিয়া এবং ১টি সুপারকোপ্পা ইতালিয়ানা শিরোপা রয়েছে। এছাড়াও ক্লাবটি ১টি সেকোন্দা দিভিজিওনে, ৪টি সেরিয়ে চি, ২টি সেরিয়ে দি এবং ১টি কোপ্পা দেল্লে আল্পি শিরোপা জয়লাভ করেছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২টি উয়েফা কাপ, ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে।

## অর্জন
### ঘরোয়া
*কোপ্পা ইতালিয়া:
****চ্যাম্পিয়ন (৩)**: ১৯৯১–৯২, ১৯৯৮–৯৯, ২০০১–০২
*সুপারকোপ্পা ইতালিয়ানা:
****চ্যাম্পিয়ন (১)**: ১৯৯৯

### ইউরোপীয়
*উয়েফা কাপ:
****চ্যাম্পিয়ন (২)**: ১৯৯৪–৯৫, ১৯৯৮–৯৯
*ইউরোপীয় কাপ উইনার্স কাপ:
****চ্যাম্পিয়ন (১)**: ১৯৯২–৯৩
*ইউরোপীয় সুপার কাপ:
****চ্যাম্পিয়ন (১)**: ১৯৯৩

### গৌণ
***সেকোন্দা দিভিজিওনে**:
****চ্যাম্পিয়ন (১)**: ১৯২৪–২৫
*সেরিয়ে চি:
****চ্যাম্পিয়ন (৪)**: ১৯৫৩–৫৪, ১৯৭২–৭৩, ১৯৮৩–৮৪, ১৯৮৫–৮৬
*সেরিয়ে দি:
****চ্যাম্পিয়ন (২)**: ১৯৬৯–৭০, ২০১৫–১৬
*কোপ্পা দেল্লে আল্পি:
****চ্যাম্পিয়ন (১)**: ১৯৬০–৬১

## তথ্যসূত্র

## বহিঃসংযোগ
*  

বিষয়শ্রেণী:পারমা কালচো ১৯১৩
বিষয়শ্রেণী:সেরিয়ে আ-এর ক্লাব
বিষয়শ্রেণী:ইতালির ফুটবল ক্লাব
বিষয়শ্রেণী:১৯১৩-এ ইতালিতে প্রতিষ্ঠিত
বিষয়শ্রেণী:১৯১৩-এ প্রতিষ্ঠিত ফুটবল ক্লাব
বিষয়শ্রেণী:১৯৬৮-এ প্রতিষ্ঠিত ফুটবল ক্লাব
বিষয়শ্রেণী:১৯৭০-এ প্রতিষ্ঠিত ফুটবল ক্লাব
বিষয়শ্রেণী:২০০৪-এ প্রতিষ্ঠিত ফুটবল ক্লাব
বিষয়শ্রেণী:২০১৫-এ প্রতিষ্ঠিত ফুটবল ক্লাব
বিষয়শ্রেণী:উয়েফা কাপ বিজয়ী ক্লাব